Exqrch/javanese-Komodo-pixelgpt huggingface dataset:
Khuntulan Khuntulan menika salah satunggiling kesenian tradhisional masarakat Yogyakarta, mliginipun ing tlatah Sléman
Khuntulan menika sacara harafiah ateges manuk kuntul (kados bangau pethak nanging buntutipun pèndèk lan saged lumayu rikat sanget)
Kesenian menika dipunnamani manuk kuntul amargi para beksanipun ngagem rasukan pethak kados manuk kuntul utawi bangau pethak
Khuntulan menika dipungelar minangka caos sokur dhateng Gusti Allah ingkang Maha Wisesa
Khuntulan menika ugi nyaosaken pepujen dhateng Gusti Pangéran, menika ngemutaken bilih sedaya masarakat kedah langkung celak kaliyan Gusti ingkang kagungan gesang
Khuntulan dados kesenian ingkang raket sanget kaliyan masarakat mila kesenian menika tansah dipunleksanakaken ing salir padatan
Khuntulan saéstu kenthel nuansa islaminipun amarga wonten pawaosan kitab Al-Barzanji mingka pratélan utama ing pagelaran Khuntulan
Khuntulan ingkang climèn menika dipuniringi "terbang" lan "bedhug" sederhana, ewadéné khuntulan kundaran biyasanipun ngangge "jidor", "kendhang", "gong" menapa organ, lan wonten ing wiwitan wonten pamaosan ayat Al-Barzanji
Kejawi menika, pambeksa narèkaken ébahan pencak silat sesarengan
Ébahannipun inggih menika njejakaken suku ing ngandhap, sukunipun siyaga kuda-kuda dipun lajengaken ngantem lan nendang kados tiyang ingkang némbé padu
Kesenian menika disarengi tabuhan terbang lan para sinden nembangaken syair kanthi basa Arab
Kupatan Jalasutra Kupatan Jalasutra inggih punika upacara adat ingkang minangka mujudaken raos sukur dhumateng Gusti Ingkang Maha Agung ingkang sampun paring rahmat saha kanugrahan satemah asiling tetanèn saged lumampah kanthi sae, ugi nyuwun berkah supados asil tetanèn ing salajengipun saged langkung saé tinimbang taun kapengker
Sasanèsipun, ugi sarana ndonga dhumateng kanjeng Nabi Muhammad SAW lan para leluhuripun, kalebet Sunan Geseng, supados tansah pinaringan rahmat saha barokah
Wiwit Sunan Geseng taksih sugeng, masarakat Jalasutra tansah nindakaken upacara Rasulan saben taunipun sasampunipun panèn pantun
Kathah tamu ingkang rawuh, kalebet saking Karaton
Kanggé nglipur tamu saking Karaton, ing saben upacara tansah dipun suguhi nyamikan ingkang boten kalebet sesaji, inggih punika awujud kupat lan lawuhipun
Nanging, bènten kalih kupat limrahipun, kupat Jalasutra dipun wungkus ron gebang lan ukuranipun langkung ageng, watawis 15 x 15 cm ngantos 356 x 35 cm
Déné cara ngolahipun bènten kaliyan kupat limrahipun satemah raosipun ugi beènten, lawuhipun gudheg manggar
Kupat Rasulan puniki minangka dhaharan kas ing upacara Rasulan dhusun Jalasutra ngantos sapuniki
Kacariyos rikala jumenengipun raja Mataram Islam kaping 2, Pangéran Seda Krapyak utawa Mas Jolang, salah satunggal ratunipun nembé mbobot lan kepéngin padoos ulam sisik kencana utawi dipun wastani wader sisik emas
Amargi awrat anggènipun pads mina, lajeng dipun adani sayembara
Wonten ingkang sarujuk ndhèrèk sayembara, inggih punika Cakrajaya utawa Sunan Geseng ingka manggèn ing papan ingkang sapunka dipun wastani dhusun Jalasutra
Cakrajaya ngejokaken sarat supados benang sutra dipun sedhiyakaken kanggé jaring
Amargi ulamipun naming saged dipun cepeng nganggé jala ingkang kadamel saking bolah sutra
Upacara Kupatan Jalasutra punika dipun rawuhi enem dhusun, inggih punika Jalasutra, Jasem, Prayan, Ngelosari, Kaligathuk, saha Pandhéyan
Perlu dipun tingali malih istilah “Jalasutra” ingkang dados dhasaripun nami upacara adat ing Kalurahan Srimulya puniki
Istilah Jalasutra naté kapacak ing Babad Giyanti ingkang dados cepengan madegipun Kasultanan Ngayogyakarta ing taun 1755: “gelar jalasutra wong sakawan sandi kanggo nambahi wong kang padha marang Wiranala Ummah Pangeran Purubaya gusti nuwun kawula amit karuhun | mantuk
mring Bagelèn arsa amrênahkên anak rabi." Irah-irahan tembung sandhi Jalasutra diwenehake kanthi rata kanggo wong papat
Wiranala matur “Pangeran Purubaya Gusti, kula nyuwun pamit sadèrèngipun kondur dhateng Bagelèn badhe/ngaturaken palakrama anak...”
Mliginipun upacara tradhisi puniki nyariyosaken Sunan Gesang, muridipun Sunan Kalijaga, ingkang sampun dipun wartakaken ing masyarakat kang gadhahi upacara adat puniki
Upacara Kupatan Jalasutra dipuntindakaken sasampunipun panèn pantun, dinten Senèn Legi wulan Sapar lan dipun wontenaken ing Jalasutra, Kalurahan Srimulya, Kapanéwon Piyungan, Kabupatèn Bantul, peneriipun wonten ing pasaréan Sunan Geseng
Nanging, amargi wekdalipun panèn sampun gantos wulan, boten kedah wulan Sapar lan nami pasaran boten kedah Legi, anggeripun sanès pasaran Pon, déné tanggalipun adhedhasar
Pandoman pananggalan Jawi, inggih puniku 10-15 sadèrèngipun wulan purnama
Pucak acara kasebat dipun tindakaken ing wanci siyang antawisipun tabuh 14.00-16.00 WIB
Dinten Senèn Legi, sabibaripun sholat Dhuhur, jodhang-jodhang ingkang isinipun sesaji kendurèn saking macem-macem RT wonten ing tlatah dhusun Jalasutra dipun bekta sesarengan ing lapangan Jalasutra
Sasampunipun sedaya sampun siyaga, jodhang-jodhang dipun bekta sesarengan dhateng panggénan upacara ing pasareyan Sunan Geseng kanthi kairing kesenian jathilan
Acara punika dipun wiwiti kanthi atur pambagya harja saking Lurah Srimulya saha Panewu Piyungan
Acara ingkang utami dipun wiwiti kanthi waosan ikrar ingkang dipun andharaken déning pangemban pasareyan Sunan Geseng, dipun lajengaken waosan donga déning warga lan ditutup kanthi dhahar sesaji saking sesaji kendurèn ingkang sampun kasedhiya awujud sekul ameng, gurih, lan lawuh ugi asil palawija, jajanan peken, rendhang lan entèn-entèn
Upacara tradhisi Kupatan Jalasutra kagungan ancas minangka pakurmatan mligi kanggé Sunan Geseng
Pangaji-aji "spiritual" ingkang dipun asta déning panjenenganipun supados kanggé dipun ambal-ambali mangké minangka pérangan saking ajining gesang ingkang ngrembaka ing bebrayan
Upacara kupatan punika dipun mangertosi minangka upacara ingkang mujudaken raos syukur dhumateng Gusti Ingkang Maha Kuwaos ugi dados lantaran nyawijinipun para warga.
Larung Sesaji Pantai Tambakrejo Larung Sesaji Pantai Tambakreja inggih punika salah satunggaling tradhisi kabudayan ingkang katindakaken ing kalurahan Tambakreja, kapanéwon Wanatirta, kabupatèn Blitar, propinsi Jawi Wétan saben malem satunggal Sura ingkang sampun katetepaken dados "warisan budaya takbenda" Indhonésia rikala surya kaping 16 Agustus 2019
Larung Sesaji inggih punika kabudayan ingkang ngéntiraken maneka warni sesaji ingkang dipun tata rapi lan dipun tata ing wadhah ingkang kadamel saking deling saha isinipun sawetawis palawija saha endhas lembu ingkang lajeng dipun kambang-kambang utawi kailèkaken wonten ing seganten
Kabudayan puniki dipun wontenaken setaun sepisan inggih punika tanggal 1 Muharam miturut kalender Islam, ingkang taksih dipun lestantunaken déning masyarakat Tambakreja nganti sapuniki
Kabudayan ingkang wonten ing pantai Tambakreja menika minangka warisan saking leluhur
Dipun cariyosake yèn tradhisi sesaji utawi larungan puniki asalipun saking kekésahan prajurit Mataram (anak buah Pangéran Dipanegara) naminipun Atmaja (Atma Wijaya) dhateng Pantai Tambakreja
Sawetawis prajurit mlajar dhateng wana lan Atmaja mlajar dhateng Pasisir Kidul kanggé ngawontenaken syukuran ingkang dipun wastani minangka sesaji ngambang déning bebrayan ageng
Rikala Atmawijaya lan kanca-kancanipun 11 wonten ing papan puniku, Tambakreja taksih arupi wana ingkang kebak kalihan wit-witan ageng ingkang dipanggèni dhemit ingkang asring ngganggu manungsa
Awit saking punika Atmawijaya ngawontenaken upacara sesaji supados saged lenggah wonten ing papan kasebat tanpa dipun ganggu déning lelembut
Upacara puniki lajeng dados ritual wajib kanggé sedaya warga Tambakreja dalah anak turunipun ngantos sapuniki
Tradhisi larungan puniki ugi mujudaken raos kurmati dhumateng Gusti, nganggep manungsa gesang sesarengan kalihan jagad gaib lan jagad sabuwana
Sadèrèngipun upacara adat punika, ing dalunipun dipun wontenaken Pagelaran ringgit ingkang kalebet prosèsi sesaji kanthi masrahaken seléndhang dhateng juru sesaji
Pambuka upacara kasebut ditandhani kanthi swantenipun gong lajeng dipun waosaken sujarah lan ancasipun sesaji
Upacara sesaji ing wekdal puniki sampun bènten kaliham kawitanipun
Éwah-éwahan kalebet piranti kanggé sesaji, acara, lan wekdalipun
Rikala jaman Atmawijaya awujud tumpeng mas, endhas ménda wendhit, cok bakal, 4 takir plonthang, lan areng kambang
Sesaji dipun lebetaken ing tampah lajeng dipun umbulaken (uculaken) menyang seganten sabibaripun donga
Upacara kawiwitan tabuh 10 dalu
Amarga 1 Sura puniku wiwitanipun wulan, mesthinipun langit peteng ndhedhet tanpa padhang rembulan
Wiwit taun 1984 ngantos saniki, upacara sesaji sampun owah sanget
Sesaji kanggé larung ingkang rumiyin naming satunggal, malih dados langkung kathah lan langkung ageng ukuranipun
Ing sesaji énggal wonten tumpeng gunung utawi tumpeng gelar unggul kanthi inggil 1,5 meter lan garis tengah 1 meter
Lajeng wonten woh-wohan kerucut ukuran 1,5 meter kanthi garis tengah 1,5 meter
Lajeng wonten endhas sapi kanggé ngganti endhas ménda wendhit
Kajawi puniku, wonten tumpeng palawija lan menyan
Pungkasan, satunggal pikul ngemot sesaji asli saking Atmawijaya
Sesaji kasebat diarak saking Kantor Désa Tambakrejo dhateng pinggir Pasisir Tambakreja ingkang tebihipun 1,5 km
Araka-rakan kalajengaken déning 8 laré putri, 2 sing tanggel jawab mbekta 2 prau wosipun sekar seganten
Kajawi puniku, wonten wolung prajurit saking nèm-noman tukang jagi larung sesaji, inggih punika Mbah Sangkrah, kasusul sindhèn kalih ing sisih kéring.
Kalajengaken déning Lurah Tambakreja, para pangrèh praja, lan warga désa
Dumugi pasisir, kathah kagiyatan ingkang dipun wontenaken kadosta pagelaran beksan
Acara ingkang utami inggih punika donga utawi mantra ingkang dipun waosaken déning Mbah Sangkrah ing sangajengipun sesaji
Sasampunipun donga, sesaji dipun arak malih dhateng pasisir Kilèn Tambakreja ingkang tebihipun kirang langkung 2 km
Wonten sawetawis baita ingkang siyaga ngamot sesaji
Sinten mawon saged menyang tengah seganten kanggé ngaturaken sesaji, kajawi Mbah Sangkrah
Senadyan wonten éwah-éwahan ing jinis sesaji, prosèsi, lan péhak ingkang tumut, wonten satunggal bab ingkang boten saged kagantos, inggih punika sesaji saking Atmawijaya
Yèn wonten éwah-éwahan saking sesaji asli, tiyang-tiyang pitados bakal nemahi kadadeyan ingkang boten dipun kajengaken
Tuladhanipun, sesaji ingkang kakambangaken ing seganten bakal wangsul menyang Pasisir Tambakreja
Tegesipun sesajèn ingkang boten jangkep satemah larungipun boten katampi
Awit saking punika, para sesepuh désa kedah ngawontenaken sesaji malih kanthi kapisah lan kanthi alit-alitan
Pasisir Tambakreja minangka pasisir ingkang resik lan éndah sinawang
Toya seganten biru lan wedhi pethak
Wewengkon pasisir puniki gumelar dados lempongan ingkang panjangipun kirang langkung 10 km
Ombak pasisir Tambakreja boten patos ageng satemah cekap aman kanggé dolanan, utaminipun ing wayah sonten rikala toya seganten surut
Kasaénan pasisir Tambakreja inggih punika wontenipun désa warigaluh ingkang wonten baita ing gisik ingkang nambah kaendahanipun pasisir
Sami pados mina minangka pangupa boga ing sakiwa-tengenipun pasisir Tambakreja
Ing tlatah puniki ugi wonten papan palelangan ulam lan peken ulam, para rawuh saged tumbas ulam seger ingkang mentas dipun jala warigaluh.
Reresik Désa Tunggul Wulung Reresik Désa Tunggul Wulung menika salah satunggaling upacara adat tradhisional ing Dèsa Sendang Agung, Kapanewon Minggir, Kabupatèn Sléman, Daerah Istimewa Ngayogyakarta
Upacara menika dados wujud rasa syukur lan pinuwunan marang Gusti Kang Maha Agung supados paring berkah lan slamet tumrap masyarakat
Reresik Désa menika sampun didaptaraken dados asèt wisata kaliyan Kundha Kabudayan lan Wisata Kabupatèn Sléman
Raden Tunggul utawi Ki Ageng Tunggul Wulung menika putra Raden Sumirat utawi Bhre Pandanalas, inggih menika bojonipun Bhre Singopuro lan Bhre Kahuripan
Panjenenganipun miyos nalika Prabu Brawijaya III jumeneng nata
Nalika taun 1466-1468, Bhre Pandanalas jumeneng nata mandhegani Majapait kanthi jejuluk Prabu Brawijaya IV
Nalika taun 1468-1478, Bhre Kertabumi dados ratu ing Majapait
Bhre Kertabumi menika jejuluk Prabu Brawijaya V
Panjenenganipun putra Prabu Rajasa Wardhana utawi Prabu Barawijaya II
Nalika Majapait sirna, Ki Ageng Tunggul Wulung kang asmanipun Senapati Sabdajati Among Raga menika medal saking Majapait amargi mboten purun dados Islam
Ki Ageng Tunggul Wulung kaliyan estri, putra, uga para pandherekipun medal saking Majapit tumuju ing kilen
Tujuwanipun supados saget tebih saking para prajurit Demak
Nalika lumaku tumuju kilen, Ki Ageng Tunggul Wulung dumugi ing Dhusun Diro, Sendang Agung, Sleman, sakmenika
Ki Ageng Tunggul Wulung banjur damel pesanggarahan kagem kaluwarganipun
Ing dhusun Diro menika wonten kalih tinggalan Ki Ageng Tunggul Wulung
Sepindhah, Sendang Beji kang taksih dados setunggal kaliyan pesanggarahan
Kaping pindho, inggih menika cungkup
Cungkup menika sanes makam, nanging papan tapa Eyang Ismaya
Ing papan menika ugi wonten arca lembu kang asmanipun Sapi Gumirang
Sapi Gumirang menika miturut masyarakat Jawi narik grobagipun Dewi Sri kang kadangkala medhun ing jagat weneh kabegjan lan karaharjan tumrap para tani
Ki Ageng Tunggul Wulung uga nggadhahi kalih batur kang asma Mbah Kelir lan Mbah Nanggul
Mbah Kelir menika dados asal-usul lan leluhur Dhusun Keliran lan Mbah Nanggul dados leluhur ing Dhusun Nanggulan
Mbah Kelir lan Mbah Nanggul disareaken wonten ing dhusunipun kiyambak-kiyambak lan dados pepundhen
Kalih dhusun menika kalebet ing désa Sendang Agung, Minggir, Sleman
Ki Ageng Tunggul Wulung banjur mlampah tumuju kilen ajeng tapa
Papan menika dados Dhusun Dukuhan XIII, Sendang Agung, Minggir, Sléman
Ing ngandhap wit Timoho kang tuwuh ing pinggir Lepen Praga menika nyuwun pitedah saking Gusti Kang Maha Kuwaos
Sabanjuripun, Ki Ageng Tunggul Wulung kaliyan kaluwarga, pendherek, lan ingon-ingonipun moksa
Dumugi sakmenika, dinten Jemuwah Pon dipitadosi dados dinten nalika Ki Ageng Tunggul Wulung moksa.
Wonten kalih dalem ing situs Ki Ageng Tunggul Wulung
Dalem kaping sepindhah menika dados petilasan Ki Ageng Tunggul wulung lan dalem kaping kalih menika gadhahipun Nyai Dakinah, abdi kang ditresnani dening Ki Ageng Tunggul Wulung
Ki Ageng Tunggul Wulung paring pitedah menawi saben Jemuwah Pon sesarengan kaliyan rerendhengan nalika panen ugi diwontenaken Reresik Desa utawi merti desa
Para warga taksih ngawontenaken upacara menika dumugi sakmenika
Ing upacara menika diwontenaken kagunan tayub lan ringgit kulit
Lakon ringgit menika Mikukuhan lan Sri Mulih/Boyong
Reresik Dèsa Tunggul Wulung menika diwontenaken saben Jemuwah Pon
Upacara menika diwontenaken dening masyarakat Dukuhan XIII, Sendang Agung, Minggir Sleman
Acara menika dados syukur masyarakat tumrap kasil panèn lan reresik dèsa
Wulan Agustus menika dipilih dados wulan nalika acara diwontenaken
Dinten kan dipilih menika Jemuwah Pon
Menawi mboten wonten Jemuah Pon ing wulan menika, saget majeng utawi mundhur ing wulan saderenge utawi sabanjuripun Agustus
Pilihan dinten menika uga saget dipindhah menawi Jemuwah Pon menika nemahi wulan Siyam utawi Sawal
Pilihan dinten menika diputusaken wonten ing "rembug dhusun"
Acara menika ditumuti kaliyan sedaya warga ing Dhusun Dukuhan XIII
Mboten namung juru kunci, nanging uga masyarakat nyengkuyunga acara menika
Masyarakat gotong royong mbangun petilasan menika
Pikiran, daya, lan dana dados barang pokok kang saget disumbangaken dening masyarakat supados Reresik Dèsa Tunggul Wulung menika saget kaleksanan
Saderengipun dados acara Reresik Dèsa, namung diwontenaken acara sacekapipun
Ing dinten Jemuwah Kliwon kang sampun ditemtukaken masyarakat ngawontenaken genduren ing pasareyan Ki Ageng Tunggul Wulung lan griyanipun juru kunci
Juru Kunci menika taksih trah Ki Ageng Tunggul Wulung
Ing griyanipun juru kunci menika wonten pusaka (tombak lan keris)
Ugi wonten gambar Ki Ageng Tunggul Wulung lan estrinipun, Raden Ayu Gandhung Mlati
Saking taun 1999, Reresik Dèsa menika dipandegani dening Kundha Kabudayan lan Wisata Kabupatèn Sléman
Acara menika dados acara taunan wisata ing Kabupatèn Sléman
Acara menika ditata kados mekaten: a
Sega wuduk kang ditujuaken marang para leluhur b
Ingkung, pralambang nalika menungsa taksih jabang bayi lan pasarah marang Gusti Kang Maha Agung c
Jajan pasar, pralambang supados masyarakat angsal berkah lan karaharjan.
Gedhang raja, pralambang supados ing gesang manungsa angsal kamulyan e
Sega ambengan lan gorengan, dados pangucap syukur marang Gusti Kang Maha Agung
Jenang, kang arupa jenang pethak lan jenar (pralambang bapa lan biyung) uga jenang palang (tolak bala)
Tumpeng, kang arupa tumpeng lanang (pralambang Gusti Kang Maha Agung) lan tumpeng wadon (pralambang kurmat marang leluhur) kang ukuranipun radi alit 7
Sabanjuripun gedhuren banjur dipara sesarengan pralambang ngalap berkah kados dene Sekatèn ing Kraton Ngayogyakarta Hadiningrat
Sasampunipun acara gendhuren ing Pasareyan Ki Ageng Tunggul Wulung, gendhuren uga diwontenaken ing griyanipun juru kunci
Gendhuren menika didongaken dening rois/kaum
Gendhuren menika wujud syukur marang berkah kang sampun diparingaken saking Gusti Kang Maha Agung
Gendhuren menika banjur diwenehaken dening masyarakat kang wonten ing acara menika
Gunungan ing griyanipun juru kunci uga direbutaken
Gunungan menika kangge ngalap berkah tumrap Gusti Kang Maha Agung lumantaran Ki Ageng Tunggul Wulung
Acara sabanjuripun inggih menika juru kunci nyiprataken toya Sendang Beji ing para masyarakat
Menika dados pratanda menawi tayub diwiwiti
Saderengipun tayub diwiwiti uga dipunedaraken "arak" tumrap para penonton
Arak ing sakmenika digantos migunakaken teh utawi unjukan soda
Tayub menika dipara dados kalih wekdal
Kaping sepindah, penayub jogéd piyambak tanpa diibing utawi tanpa jaler
Miturut kapitadosan penayub menika ditayub dening Ki Ageng Tunggul Wulung
Joged menika dados joged kang sakral
Penayub menika jogedan gambyong kairingan Gendhing Sekar Gadhung
Sasampunipun setunggal Sekar Gadhung pungkasan, penayub angsal lenggah wonten ing sisihipun juru kunci
Penayub menika nonton penayub liyanipun
Para penayub menika angsal diibing penonton menawi saget sopan
Tayuban menika bubar menawi wanci Magrib
Wanci dalu dilajengaken ringgit kulit.
Lakon menika saget Sri Mulih, Mikukuhan, lan lakon-lakon liyanipun kang tasih magepokan lkaliyan merti desa menika
Lakon Mikukuhan menika nyariosaken Prabu Dremikukuhan, Raja Medang Kamulan kang saget nandhur wiji kang diparingaken dening Hyang Narada (wiji dhukut sewu utawi pari) lan saget nyebar ing dèsa-dèsa
Mboten namung nandur lan nyebar, nanging uga njagi tanduran menika saking ama lan penyakit
Semanten ugi Hyang Indra paring gamelan Sulendra (slendro) marang Prabu Mikukuhan kados pangucap sukur tumrap para jawata lan makmuripun Medang Kamulan
Lakon Sri Mulih nyariosaken nalika Amarta, negarinipun Pandawa wonten ing ungsum ketiga kang dangu
Ala lan durjana wonten ing negari menika
Bebendu lan luwe uga ing negari Amarta
Ing Kraton, ratu lan para nayaka menika mboten saget tumindhak menap-menapa
Ing satunggaling wayah, Prabu Kresna, paring dhawuh marang Prabu Yudhistira, Ratu Amarta supados madosi Sang Hyang Sri
Namung karawuhan Dewi Sri kang saget mbalekaken karaharjan ing Amarta
Prabu Yudhistira banjur ngutus para satria ing Amarta
Nanging, menika mboten saget kanthi dalan kang gampil
Satria kados Gathutkaca, Setyaki, lan Arjuna mboten saget numpas raja angkara menika
"Namung Satria kang suci, gadhah ati nurani, lan wantun kang saget mbeta Sri kundur", dhawuh Prabu Kresna
Satria salajengipun inggih menika Bambang Praba Kusuma, putranipun Arjuna kang saget nuntasaken tugas menika
Bambang Praba Kusuma saget mbeta Dewi Sri ing Amarta
Amarta banjur makmur malih.
Mardi Santosaning Budhi Mardhi Santosaning Budhi (kacekak MSB) inggih punika organisasi penghayat kapitadosan ingkang dipun pandhégani déning Hardjodipura saha sangang réncangipun ing dinten Ngahad Wagé, 20 Mèi 1930 ing Kadipatèn Wétan, Plengkung Tamansari, Ngayogyakarta
Kawit 2016, MSB resmi kacathet déning Pamaréntah Républik Indonésia minangka salah satunggaling Warisan Budaya Sanès Barang salebeting bab kawruh kaliyan padatan babagan alam kaliyan jagat rat
Nalika jaman kumpeni Walandi, Hardjo Seputro (Hardjotopo) pikantuk pitedah saking Pangèran Ingkang Murbèng Dumadi jalaran raos prihatosipun tumrap kasangsaraning bebrayan ingkang kajajah déning Walandi
Ing pitedahipun, Hardjo Seputro dipun dhawuhi Pangèran saperlu nindakaken tapa brata ing sakathahing tlatah ingkang piyambakipun saged marani
Nuli piyambakipun pikantuk tuntunan kagem nindakaken piwulang-piwulangipun ing pagesangan padintenan
Ing salebeting tuwuh-rembakanipun, Hardjo Seputro anggadhahi sawenèh pandhèrèk, inggih punika sesami pejuang ingkang kapéngin pikantuk kahanan ingkang dipun alami déning Hardjo Seputro, inggih punika katentreman ngaurip
Struktur organisasi punika dumados saking sesepuh, pangajeng, sekretaris, kaliyan bendahara
Ing warsa 2016, ingkang ngugemi Mardhi Santosaning Budhi cacah 917 tiyang ingkang sumebar ing Sumatra Kidul, Lampung, Bengkulu, Riau, Jakarta, Jawa Kilèn, Jawa Tengah, Ngayogyakarta, Jawa Wétan, Kalimantan Kilèn, Kalimantan Wétan, kaliyan Sulawesi Tengah
Ing Mardhi Santosaning Budhi, piwulangipun tumurun saking Pangèran Ingkang Murbèng Dumadi (Gusti Ingkang Maha Tunggal)
Pangèran ing MSB inggih punika ingkang ripta janma manungsa, ingkang ndhawuhi sakathahing manungsa nglampahi pagesanganipun, saha ingkang mendhet rohing janma manungsa konjuk dhumateng panjenenganipun
Aliran kapitadosan MSB mulang amrih bebrayan ingkang ngugemi agami punika tansah ngamal saha nindakaken tumindak ingkang becik supados pikantuk tuntunan luhung sarta ing tembé bakal pinaringan kawilujengan, kabegjan, kaliyan, katentreman
Ugi ing babagan pangabekti tumrap nagara, ingkang ngugemi MSB kedah ndarbèni raos "tulung-tinulung ing dalem kemelaratan bebarengan ing dalem pangabekti, pepisahan ing dalem kaduraken." Wondéné ing babagan tumrap awakipun pribadi, kasalarasan kaliyan kasaimbangan kedah dipun darbèni saben janma manungsa ingkang ngugemi MSB
Tegesipun inggih punika manungsa kedah manembah kaliyan mitadosi wontening Pangèran, saha tansah éling nyumerepi menawi manungsa bakal konjuk dhumateng panjenenganipun (dat sitar asma apengal)
Kajawi punika, Pangèran ing MSB ndhawuhi janma manungsa supados nindakaken tumindak jujur, nrima, sabar, waspada, kaliyan ngati-ati
Pagesangan janma manungsa mbetahaken alam kagem ngaurip, alam ingkang taksih wonten gandhèng cènèngipun kaliyan jagad raya
Kagem nggayuh karaharjan kaliyan kasaimbanganing pagesangan janma manungsa ing jagad raya punika, piyambakipun perlu njagi, nglestantunaken, nata, kaliyan nuwuhaken saha ngrembakakaken alamipun
Ingkang ngugemi Mardhi Santosaning Budhi ngibadahipun arupi semèdi ingkang katindakaken kaping tiga saben dintenipun, inggih punika nalika wanci énjing, sonten, kaliyan nalika badhé tilem
Semèdinipun mbetahaken wekdal udakawis 5–30 menit
Sasanèsipun semèdi, wonten kagiyatan "mirid" ing saben dinten Senèn kaliyan Kemis
"Mirid" katindakaken kagem nurunaken utawi mulang kawruh MSB dhumateng siswanipun kanthi cara maos mantra ngèlmu kabatinan.
Bancakan bayi Bancakan bayi menika salah satunggiling padatan ingkang teksih dipunleksanakaken wonten ing satengahipun masarakat Jawa, mliginipun wonten ing Surakarta lan Yogyakarta
Bancakan bayi dipunleksanakaken adedhasar wontening pangajeng-ajeng lan panyuwunan supados bayi ingkang dipunbancaki dados laré ingkang miturut dhateng Gusti Pangéran, tiyang sepuh, lan bapak ibu guru sarta saged dados tiyang ingkang migunani tumrap tiyang sanes ing samangké
Kejawi menika, bancakan bayi ugi dados caos sokur lan nyuwun kamirahaning Pangeran mugi bayi menika tansah pinaringan kaslametan, kasarasan, lancar ing sedaya perkawis dumugi diwasa samangké
Bancakan menika arupi sekul kaliyan maneka werni sayuran kados ta: bayem, kacang panjang, thokolan, timun, sambel gudangan, tigan, lan pisang ingkang dipuncawisaken nganggé pincuk saking ron pisang
Bancakan bayi wonten ing Jawa wonten mawerni-werni
Bancakan menika dipunleksanakaken miturut tata cara utawi petung Jawi
Menika macem-maceming bancakan bayi: Rerangkèn Tedhak Siten
Rerangkèn tedhak siten inggih menika: Warisan Budaya Takbenda
Omah Joglo Ngayogyakarta Omah Joglo Ngayogyakarta menika griya adat kang saget ditemokaken ing Ngayogyakarta uga Jawa Tengah
Omah Joglo menika gadhah ciri kang mboten saget ditemokaken ing papan liya ing Indonesia